|  |  |
| --- | --- |
| ΣΥΛΛΟΓΟΣ Εκπαιδευτικών Π.Ε. ΑΝ. Αττικής «Ο ΣΩΚΡΑΤΗΣ» | Αχαρνές : 03 /05 / 2018 |
| Kάχι Καχιασβίλι 6 Ολυμπιακο χωριό Αχαρνές Πληροφορίες : Παπαγιαννόπουλος Αποστόλης Τηλέφωνο : 6978896216 [http://syllogos-socratis.gr/](http://syllogos-sokratis.gr/) mail: sokratis.syllogos@gmail.com Face book: Σύλλογος Εκπαιδευτικών Σωκράτης  | Προς: Εκπαιδευτικούς, ΔΟΕ, Μ.Μ.Ε. |

**ΚΑΤΑΡΓΟΥΝ ΟΡΓΑΝΙΚΕΣ ΘΕΣΕΙΣ ΣΤΗΝ ΑΝΑΤΟΛΙΚΗ ΑΤΤΙΚΗ !!!!**

Στο πλαίσιο ενεργοποίησης διάταξης που ψηφίστηκε τον Αύγουστο του 2017, που ρυθμίζει τις μετατάξεις εκπαιδευτικών της Α΄βάθμιας και Β΄βάθμιας εκπαίδευσης, το Υπουργείο Παιδείας με εγκύκλιό του προχώρησε στην κατάργηση οργανικών θέσεων λόγω της μετάταξης ανάλογου αριθμού εκπαιδευτικών σε ΑΕΙ – ΤΕΙ. Συγκεκριμένα από τα σχολεία του Συλλόγου μας καταργήθηκαν 2 οργανικές θέσεις Γυμναστών (Π.Ε.11) στο 24ο Δημ. Σχολείο Αχαρνών και στο Δ.Σ. Καπανδριτίου 1 οργανική θέση για Τμήμα Ένταξης στο 22 Δ.Σ. Αχαρνών 1 οργανική θέση στο 1ο Δ.Σ. Αγ. Στεφάνου.

Το παραπάνω είναι ένα ακόμα σύμπτωμα της κυβερνητικής πολιτικής και του Υπουργείου που «τακτοποιεί» τις εκπαιδευτικές ανάγκες σύμφωνα με το στόχο που έχει θέσει για καλύτερη διαχείριση εργατικού δυναμικού και τον εξορθολογισμό του κόστους της Δημόσιας Εκπαίδευσης, σε ευθυγράμμιση με τις επιταγές Ε.Ε. και ΟΟΣΑ.

Ο Σύλλογός μας καταγγέλλει το γεγονός και ξεκαθαρίζει ότι κανένας Νόμος, ρύθμιση ή διάταξη δεν νομιμοποιεί τις αντιδραστικές αντιεκπαιδευτικές επιλογές που οδηγούν στην παραπέρα υποβάθμιση της Δημόσιας Εκπαίδευσης.

Καλούμε το Υπουργείο Παιδείας να δώσει εντολή ώστε τα κενά των μεταταγμένων εκπαιδευτικών να δοθούν ως οργανικά κενά για κάλυψη.

Καλούμε την Ομοσπονδία και τους Συλλόγους να καταγγείλουν την απαράδεκτη ρύθμιση.

**Για το Δ.Σ**

 **Ο ΠΡΟΕΔΡΟΣ H ΓΡΑΜΜΑΤΕΑΣ**

**ΑΠΟΣΤΟΛΗΣ ΠΑΠΑΓΙΑΝΝΟΠΟΥΛΟΣ ΔΕΣΠΟΙΝΑ ΧΟΥΤΑ**